รู้สึกว่าช่วงนี้ตัวเองไม่มีความสุขเลยคิดแต่หนีปัญหาอยากตายไปหมดรู้สึกว่าไม่มีค่าชีวิตคิดว่าจะอยู่ไปทำไม ทำอะไรก็ผิดหวัง รู้สึกเป็นตัวน่ารำคาญ ซึมมาหลายอาทิตย์ เบื่อสังคม อยากที่ไหนเงียบๆคนเดียว ท้อกับชีวิตไม่มีสมาธิในการเรียนการทำงาน ทำอะไรก็ดูแย่ไปหมด ไม่กล้าไว้ใจใครทั้งเพื่อนและคนรอบตัว เครียดตลอดเวลาทั้งการเรียนและเรื่องต่างๆ ผิดหวังหลายเรื่องต่างๆ อยากทราบว่าตอนนี้อยู่ในภาวะอะไรครับ
สวัสดีค่ะ อาการดังกล่าวมานั้น อาจเป็นสัญญาณเริ่มต้นอขงภาวะซึมเศร้า โรคซึมเศร้า หรือการเปลี่ยนแปลงทางอารมณ์ได้ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไปการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จะจัดว่าเป็นโรค ควรไปพบจิตแพทย์เพื่อรับการประเมินภาวะทางจิต หากแพทย์พบว่ามีโรคซึมเศร้าจริงอาจจ่ายยาต้านเศร้าร่วมกับทำจิตบำบัดบ่อยครั้งแล้ว โรคทางจิตส่วนใหญ่ รักษาได้ด้วยการแก้ไขปัญหาในชีวิตที่มี อาจจะไม่จำเป็นต้องใช้ยาหรือทำจิตบำบัดในทุกรายไปการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไป